கேள்வி: அகஸ் சலீம் பற்றி நீங்கள் என்ன அறிந்துள்ளீர்கள்?
பதில்: ஹஜ் அகஸ் சலீம் (''Haji'' Agus Salim 1884 அக்டோபர் 8 - 1954 நவம்பர் 4 ) இவர் ஒரு இந்தோனேசிய பத்திரிகையாளர், இராஜதந்திரி மற்றும் அரசியல்வாதி ஆவார். இவர் 1947 மற்றும் 1949 க்கு இடையில் இந்தோனேசியாவின் வெளியுறவு அமைச்சராகப் பணியாற்றினார்.
கேள்வி: அகஸ் சலீம் - ஆரம்பகால வாழ்க்கை பற்றி விளக்கவும்.
பதில்: அகுஸ் சலீம் 1884 அக்டோபர் 8 ஆம் தேதி புக்கிடிங்கி நகரம் புறநகர்ப் பகுதியான கோட்டோ கடாங் கிராமத்தில் பிறந்தார் . ''மசுசோதோயல்காக் சலீம்'' என்பது இவரின் இயற்பெயர் ஆகும் .இவரின் தந்தை, ''சூட்டன் முகமது சலீம்'', ஒரு காலனித்துவ வழக்குரைஞரும், நீதிபதியும் ஆவார். இவர் ''தஞ்சாங் பினாங்''கில் உள்ள சுதேச நீதிமன்றத்தில் உயர் நீதிபதியாக இருந்தார். அவரது இயற்பெயர், "சத்தியத்தின் பாதுகாவலர்" என்று மொழிபெயர்க்கப்பட்டுள்ளது. அவரது குழந்தை பருவத்திலேயே அகஸ் சலீம் என்று மாற்றப்பட்டது.
கேள்வி: அகஸ் சலீம் - கல்வி குறித்து விரிவாக சொல்லுங்கள்.
பதில்: சலீம் தனது தொடக்கக் கல்வியை ''ஐரோப்பெசே லாகேர் பள்ளியில்'' (ELS) படித்தார் . அந்த நேரத்தில், ஒரு ஐரோப்பியர் அல்லாத குழந்தை அனைத்து ஐரோப்பிய பள்ளியில் சேருவது சிறப்பான ஒன்றாக கருதப்பட்டது. இவர் பத்தேவியா, ஒல்லாந்தக் கிழக்கிந்தியத் தீவுகள் ''கொகீர் பர்கெர் பள்ளியில்'' தனது படிப்பைத் தொடர்ந்தார். மற்றும் டச்சு கிழக்கிந்திய தீவுகளிலேயே அதிகபட்ச மதிப்பெண்களைப் பெற்று பட்டம் பெற்றார். சலீமின் தந்தை தனது இரண்டு மகன்களான அகஸ் மற்றும் சேக்கப் ஆகியோருக்கு ஐரோப்பியர்களுடன் சமமான நிலை வழங்க விண்ணப்பித்திருந்தார். (பின்னர் வழங்கப்பட்டது) இருப்பினும், நெதர்லாந்தில் மருத்துவம் படிக்க அரசு உதவித்தொகை பெற இவர் எடுத்த முயற்சிகள் கைகூடவில்லை. பெண்களின் உரிமைகள் மற்றும் விடுதலையைப் பற்றிய எழுத்துக்களால் பின்னர் பிரபலமடைந்த மற்றொரு ஐரோப்பிய மாணவி கார்த்தினி, சலீமுக்காக தனது சொந்த உதவித்தொகையை ஒத்திவைக்க முன்வந்தார்; இதுவும் நிராகரிக்கப்பட்டது. பூர்வீக விவகாரங்களைப் பற்றி நன்கு அறியப்பட்ட ஒரு முக்கிய காலனித்துவ நிர்வாகி ''சி. எஸ். கர்கிரோன்சே'', சலீமை தனது பிரிவின் கீழ் அழைத்துச் சென்று 1905 ஆம் ஆண்டில் இண்டீஸை விட்டு வெளியேறி ஜித்தா உள்ள டச்சு தூதரகத்தில் ஒரு மொழிபெயர்ப்பாளராகவும் செயலாளராகவும் பணியாற்ற ஏற்பாடு செய்தார். அங்கு இவர் ஹஜ் விவகாரங்களைக் கையாண்டார். இது ஏதோவொரு வகையில், மஸ்ஜிதுல் ஹராம் அஹ்மத் காதிப் அல்- மினாங்க்கபாவியின் நன்கு அறியப்பட்ட ஷாபி ''இமாம்'', நெருங்கிய உறவினரின் தீவிர போதனைகளிலிருந்து அவரை தூர விலக்குவதாகும்.